paragraph_text: Daleki lov (tal. La caccia lontana), komorna je opera hrvatsko-talijanskog skladatelja Antonia Smareglie koja tematizira zabranjenu ljubav paža i gospodarice. Desetljećima zaboravljenu, operu je otkrila mezzosopranistica Sofija Cingula te praizvela 2019. u Puli. Ubrzo nakon otkrića, opera je izvedena i na prestižnom opernom festivalu »Opera u Gradu« (engl. Opera in the City) u kazalištu »Bridewell« u londonskom Cityu.<ref> Haluza, Jana. Hrvatska opera spašena od zaborava u Londonu. Večernji list, 23. kolovoza 2019. Pristupljeno 29. kolovoza 2019.